Ella Lauberte

Ella Lauberte ( RīgaLVVA Studentu datubāze —  Rīga) bija Latvijas bibliotekāre un šahiste. Daudzkārtēja Latvijas un Rīgas sieviešu šaha čempionātu laureāte.

 Biogrāfija 
Bijusi vecākā meita Nurmižu pagasta Ratnieku māju saimnieka Rūdolfa Lauberta (1865—1930) ģimenē. Latvijas pirmās šaha meistares Mildas Laubertes māsa. 1929. gadā pabeigusi Rīgas Valsts 2. ģimnāziju. 1930. gadā kopā ar māsām Annu un Noru iestājusies Latvijas Universitātē."Ko Rīgā runā", laikraksts "Pēdējā Brīdī", 10.09.1930 Studējusi Latvijas Universitātes filozofijas un filoloģijas fakultātē, beigusi klasiskās filoloģijas pilnu kursu, ieguvusi maģistra grādu. Pratusi angļu, vācu, krievu, grieķu un latīņu valodas. Bijusi Latvijas Universitātes jauktā kora "Dziesmuvara" (1925—1944) koriste. Pēc studiju beigšanas no 1938. gada bijusi Smiltenes valsts ģimnāzijas latviešu un latīņu valodas skolotāja."Smiltenes ģimnāzijā liels audzēkņu pieplūdums", laikraksts "Smiltenes Ziņas", 16.09.1938 Otrā pasaules kara gados pārcēlusies uz Rīgu. 1946. gadā sākusi strādāt Latvijas Universitātes Akadēmiskajā bibliotēka, kur strādājusi līdz mūža beigām. Daudz spēka ieguldījusi pēckara bibliotēkas fondu atjaunošanā un sakārtošanā. Bijusi Latvijas Universitātes Akadēmiskās bibliotēkas galvenā bibliogrāfe, kādu laiku strādājusi arī kā bibliotēkas direktora vietas aizstājēja.

Jaunākās māsas Mildas Laubertes ietekmē sākusi piedalīties šaha turnīros. Otrā pasaules kara gados bijusi 1943. gada Latvijas dāmu meistarsacīkšu sudraba laureāte. Arī pēckara gados turpinājusi savas šahistes gaites. 1948. gadā pirmajā Rīgas sieviešu šaha čempionātā dalījusi 3.—4. vietu."M. Lauberte — Rīgas šacha čempione", laikraksts "Padomju Jaunatne", 10.04.1948 1949. gada Rīgas sieviešu šaha čempionātā izcīnījusi 2. vietu."M. Aleksandrova — Rīgas šacha čempione", laikraksts "Padomju Jaunatne", 02.04.1949 1950. gada Rīgas sieviešu šaha čempionātā ieņēmusi 6. vietu. Pēckara gados tāpat trīs reizes spēlējusi arī Latvijas šaha čempionāta finālos. 1950. gadu sākumā veselības stāvokļa dēļ pārstājusi piedalīties šaha turnīros.

Bērnībā pārciestā slimība poliomielīts atstāja smagas sekas uz Ellas Laubertes veselību. 1954. gadā viņa smagi saslimusi, tomēr spējusi atgriezties savā darbā bibliotēkā. Pēc pāris gadiem slimība tomēr izrādījusies liktenīga.

 Vietas Latvijas šaha čempionātos 
 1943. gads — 2. vieta.
 1948. gads — 8. vieta.
 1949. gads — 6.—8. vieta.
 1950. gads — 10. vieta.

 Atsauces 

 Literatūra 
 Nekrologs laikrakstā "Padomju Students", 28.02.1957.
 "Trīs māsas" — Ģ.Salmiņš (kopā ar Valdemāru Zemīti), "Sudraba važiņa no Stokholmas. Milda Lauberte šaha cīņās", Liepāja, LiePA, 2007, , 153. — 156. lpp.

Kategorija:1909. gadā dzimušie
Kategorija:1957. gadā mirušie
Kategorija:Latvijas šahisti
Kategorija:Rīgas Valsts 2. ģimnāzijas absolventi
Kategorija:Latvijas Universitātes absolventi
Kategorija:Rīgā dzimušie